Perfect Places

Perfect Places on uusiseelantilaisen laulaja-lauluntekijä Lorden kappale vuodelta 2017. Lorde sävelsi kappaleen Jack Antonoffin kanssa. Tuottajina toimivat Lorde, Antonoff ja Andrew Wyatt. Frank Dukes, T-Minus ja Malay osallistuivat kappaleen tekemiseen lisätuottajina.Melodrama. Lorde, Universal Music New Zealand, 2017. CD:n kansivihko. Kappale julkaistiin toisena virallisena singlenä Lorden studioalbumilta Melodrama 1. kesäkuuta 2017.

”Perfect Places” sai hyvät arvostelut musiikkikriitikoilta. Kappale menestyi kohtalaisesti listoilla. Se nousi Uuden-Seelannin singlelistan sijalle 11 ja Britannian singlelistan sijalle 95. Se on myynyt platinaa Australiassa, Uudessa-Seelannissa, Kanadassa ja Brasiliassa.

Tuotanto
Lorde kirjoitti kappaleen yhdysvaltalaisen muusikon ja tuottajan Jack Antonoffin kanssa. Sanoitukset kertovat nuorista aikuisista, jotka juhlivat, harrastavat irtosuhteita ja etsivät jotain syvempää tarkoitusta. Kappaletta inspiroivat Lorden auto- ja metromatkat helteisessä New Yorkissa ja juhliminen kotona Uudessa-Seelannissa ystävien kanssa. Hän on kertonut tajunneensa, että kaikki hänen ystävänsä etsivät jotakin ja joivat yrittäen päästä jonnekin. Lorde tunnustaa kappaleessa, että ”ei kestä olla yksin”.

”Perfect Places” on tyyliltään electropop-kappale. Sen tuotannossa käytettiin muun muassa syntetisaattoria, bassoa ja rumpukonetta.  Lorden mukaan sävellys- ja tuotantoprosessi oli pitkä, koska hän ja Antonoff kokeilivat monia eri laulutapoja, tempoja ja tekniikoita ennen kuin saivat kappaleen toimimaan. He päättivät monistaa Lorden lauluosuudet kertosäkeessä niin että ne kuulostavat kuorolta ja poistivat esikertosäkeen. Lorde ja Antonoff ottivat laulun harmonioihin inspiraatiota Kate Bushin musiikista.

Lorde ja Antonoff lähettivät kappaleen demon yhdysvaltalaiselle tuottajalle Andrew Wyattille, joka työsti sitä yksinään eteenpäin ja lisäsi siihen uusia elementtejä. Wyatt lähetti sen jälkeen kappaleen takaisin Lordelle ja Antonoffille. Kanadalainen Frank Dukes, uusiseelantilainen Malay ja kanadalainen T-Minus osallistuivat kappaleen tekemiseen lisätuottajina.

Julkaisu ja vastaanotto
”Perfect Places” julkaistiin digitaalisesti 1. kesäkuuta 2017. Se julkaistiin radiosinglenä 6. kesäkuuta. Se oli toinen virallinen single albumilta Melodrama. ”Perfect Places” on albumi. lopetusraita.

”Perfect Places” menestyi listoilla kohtalaisesti. Se nousi sijalle 11 Lorden kotimaassa Uudessa-Seelannissa. Se oli sijalla 95 Britannian singlelistalla ja sijalla 44 Australiassa. Kappale ei noussut Yhdysvalloissa Billboard Hot 100 -listalle, mutta oli sijalla 13 Bubbling Under Hot 100 Singles -listalla. Bubbling Under listaa menestyneimmät kappaleet, jotka eivät ole esiintyneet Hot 100 -listalla.

Single on sittemmin myynyt platinaa Australiassa, Uudessa-Seelannissa, Kanadassa ja Brasiliassa. Se on saanut kultalevyn sertifikaatin Yhdysvalloissa.

”Perfect Places” sai positiivisia arvosteluja musiikkikriitikoilta. Forbes piti sitä tarttuvana ja sanoitusten osalta yllättävän syvällisenä. Billboard kirjoitti, että kappale tiivistää hyvin sen, miltä tuntuu olla nuori, villi ja vapaa.  Vice kehui kappaleen koukkua ja vertasi sitä tyylillisesti The Beatlesin kappaleeseen ”Hey Jude”. Useat julkaisut vertasivat sitä Lorden esikoisalbumin Pure Heroine kappaleeseen ”Team”. Kappale esiintyi useilla vuoden parhaiden kappaleiden listoilla.

Musiikkivideo
Kappaleelle julkaistiin musiikkivideo. Se julkaistiin Lorden YouTube-kanavalla 3. elokuuta 2017. Sen ohjasi yhdysvaltalainen Grant Singer, joka oli ohjannut myös musiikkivideon Lorden edelliselle singlelle ”Green Light”.

Video kuvattiin Jamaikalla. Se näyttää Lorden erilaisissa trooppisissa luontokohteissa kuten autiolla rannalla, vesiputouksilla, niityllä ja metsässä. Video sisältää useita viittauksia muihin musiikkivideoihin ja kappaleisiin, esimerkiksi Paramoren videoon ”Ignorance”, Lady Gagan videoon ”Paparazzi” ja Lorden omaan kappaleeseen ”Sober II (Melodrama)”. 

Listasijoitukset
Viikottaiset listat Maa ja lista Korkein sija Australia (ARIA Charts)44 Irlanti (IRMA)91 Iso-Britannia (Britannian singlelista)95 Iso-Britannia (OCC, singlemyynti)92 Kanada (Canadian Hot 100)76 Slovakia (ČNS IFPI, digitaaliset singlet)76 Tanska (Hitlisten, radiosoitto)9 Tšekki (ČNS IFPI, digitaaliset singlet)83 Uusi-Seelanti (Recorded Music NZ)11 Uusi-Seelanti (Recorded Music NZ, kotimaiset singlet)1 Yhdysvallat (Bubbling Under Hot 100)13 Yhdysvallat (Billboard, alternativeradio)16 Yhdysvallat (Billboard, adult alternative -radio)28 Yhdysvallat (Billboard, rock- ja alternativeradio)24

Vuoden lopun listat 2017 Maa ja lista Korkein sija Uusi-Seelanti (Recorded Music NZ, kotimaiset singlet)6

Myyntipalkinnot
Maa SertifikaattiMyöntäjä Australia platinaa Australian Recording Industry Association Brasilia platinaa Pro-Música Brasil Iso-Britannia hopeaa British Phonographic Industry Kanada platinaa Music Canada Uusi-Seelanti 2x platinaa Recorded Music NZ Yhdysvallat kultaa Recording Industry Association of America

Julkaisuhistoria
 Alue Päivämäärä Formaatti Levy-yhtiö Lähteet Useimmat maat 1. kesäkuuta 2017 lataus, suoratoisto Universal Music New Zealand  Iso-Britannia lataus Virgin Records  Yhdysvallat 6. kesäkuuta 2017 radio  Republic Records, Lava Records  Italia 16. kesäkuuta 2017 radio  Universal Music 

Lähteet

Aiheesta muualla
 Perfect Places -musiikkivideo

Luokka:Vuoden 2017 kappaleet
Luokka:Lorden kappaleet
Luokka:Jack Antonoffin tuottamat kappaleet
Luokka:Elektronisen musiikin kappaleet